Diari Oficial de la Generalitat Valenciana


Sumari del DOGV 6831, del 01-08-2012 (2012/7373)

RESOLUCIÓ de 30 de gener de 2012, de la Direcció General d'Energia de la Conselleria d'Economia, Indústria i Comerç de la Generalitat per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Rambleta, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública (ATASCT/2011/8/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6831

Data del DOGV
:   01-08-2012

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2012/7373


Data del document
:   30-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Descriptors 

:   * empresa privada

RESOLUCIÓ de 30 de gener de 2012, de la Direcció General d'Energia de la Conselleria d'Economia, Indústria i Comerç de la Generalitat per la qual s'atorga a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Rambleta, situada en el terme municipal de la Vall d'Uixó, província de Castelló, s'aprova el projecte tècnic d'execució i es declara, en concret, la seua utilitat pública (ATASCT/2011/8/12). [2012/7373]  
Vist l'escrit presentat per Red Eléctrica de España, SAU, domiciliada als efectes de notificacions a 48985 Erandio, Biscaia, C/ Ribera de Axpe núm. 5, en data 4 de gener de 2011 davant del Servici Territorial d'Energia de Castelló, en què sol·licita que se li concedisca autorització administrativa per a les instal·lacions elèctriques de transport de la nova subestació transformadora a 220/20 kV, ST Rambleta, ubicada al camí la Ratlla s/n, polígon 4, parcel·la 44, en el terme municipal de la Vall d'Uixó, província de Castelló, s'aprove el projecte tècnic d'execució i es declare, en concret, la seua utilitat pública. (ATASCT/2011/8/12).  
  
Al mencionat escrit, s'adjunta el projecte tècnic de la instal·lació esmentada, firmat per tècnic competent.  
Vist que, d'acord amb el que establix l'article 36.3 de la Llei 54/1997, de 27 de novembre, del Sector Elèctric, modificat per la Llei 17/2007, de 4 de juliol, i amb el Decret 88/2005, de 29 d'abril, regulador dels procediments d'autorització d'instal·lacions de producció, transport i distribució d'energia elèctrica que són competència de la Generalitat, esta Direcció General d'Energia va sol·licitar a la Direcció General de Política Energètica i Mines del Ministeri d'Indústria, Turisme i Comerç, informe a fi de consignar les possibles afeccions de la projectada instal·lació als plans de desenrotllament de la xarxa, a la gestió tècnica del sistema i al règim econòmic regulat en la vigent normativa elèctrica.  
   
A este efecte, amb data 5 de maig de 2011 consta informe per mitjà del qual s'indica que vist el document de «Planificació dels Sectors d'Electricitat i Gas 2008-2016", aprovat per Acord del Consell de Ministres de data 30 de maig de 2008 i l'Orde ITC/2906/2010, de 8 de novembre, per la qual s'aprova el programa anual d'instal·lacions i actuacions de caràcter excepcional de les xarxes de transport d'energia elèctrica i gas natural, emet informe favorable als efectes previstos en l'article 36.3 de la Llei 54/1997, del Sector Elèctric, i en l'article 114 del Reial Decret 1955/2000, respecte a la instal·lació sol·licitada.  
Vist que va ser realitzada la informació pública de la sol·licitud mencionada als efectes previstos en l'article 9 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, i en l'article 144 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia, s'ha realitzat la seua publicació en el Diari Oficial de la Comunitat Valenciana del dia 17 de novembre de 2011, en el Butlletí Oficial de la Província de Castelló de 26 de novembre de 2011, en el diari El Mundo de data 18 de novembre de 2011 i en el tauler d'anuncis de l'Ajuntament de la Vall d'Uixó, únic afectat pel projecte.  
  
D'acord amb la documentació que hi ha en l'expedient, no s'han presentat al·legacions a la instal·lació projectada.  
Vist que conforme al mencionat Decret 88/2005 es va traslladar a l'Ajuntament de la Vall d'Uixó la separata del projecte de la instal·lació sol·licitada per afectar béns, instal·lacions, obres o servicis, centres o zones dependents d'eixe organisme, a efectes de prestar-ne la conformitat o l'oposició, i simultàniament es va traslladar al referit ajuntament i d'acord amb l'article 75 de la Llei 16/2003, de 17 de desembre, i amb l'article 72 de la Llei 16/2008, de 22 de desembre, ambdós de Mesures Fiscals, de Gestió Administrativa i Financera i d'Organització de la Generalitat, es va sol·licitar informe sobre l'adaptació del projecte al planejament urbanístic que siga aplicable.  
Figura en l'expedient informe remés per l'esmentat ajuntament en què indica que la instal·lació projectada no interferix amb el Pla General d'Ordenació Urbana.  
Traslladat el mencionat informe, l'empresa peticionària manifesta l'acceptació del seu contingut.  
Vist que de la documentació que hi ha en l'expedient no hi ha afecció a la resta de les administracions públiques, organismes i, si és el cas empreses de servicis públics o d'interés general que puguen veure's afectats per la instal·lació.   
Vist l'expedient remés pel Servici Territorial d'Energia de Castelló en data 17 de gener de 2012, que informa favorablement sobre la instal·lació sol·licitada.  
Vist que figura en l'expedient còpia de la resolució emesa en data 11 de febrer de 2010 per la directora general de Gestió del Medi Natural de la Conselleria de Medi Ambient, Aigua, Urbanisme i Habitatge, per mitjà de la qual es considera que el projecte proposat, consistent en la subestació transformadora a 220/20 kV. denominada ST Rambleta, situada en la parcel·la 44 del polígon 4 del terme municipal de la Vall d'Uixó, província de Castelló, no requerix avaluació d'impacte ambiental, sense perjuí de les autoritzacions que siga procedent obtindre d'altres organismes, de conformitat amb la normativa sectorial que siga aplicable.  
Atés que el projecte presentat compta entre la seua documentació amb els plànols pertinents a escala adequada, està suficientment detallat i conté una relació concreta i individualitzada dels béns i drets afectats.  
Atés que la sol·licitud i la documentació adjunta reunixen una definició i concreció de les característiques tècniques que garantisquen la major seguretat i la millor funcionalitat de la subestació transformadora, i ser estos els paràmetres que condicionen i obliguen principalment a adoptar l'establiment de la instal·lació elèctrica, amb independència de les afeccions que a tercers puguen representar, i això sense perjuí d'indemnitzar-los adequadament.  
Atés que, d'acord amb la documentació que hi ha en l'expedient, la subestació projectada sol·licitada s'executarà en els mateixos terrenys on actualment es troba ubicada la subestació transformadora ST Rambleta, ubicada al camí la Ratlla s/n, polígon 4, parcel·la 44, en el terme municipal de la Vall d'Uixó, província de Castelló.  
  
Atés que d'acord amb el projecte presentat, la finalitat sol·licitada de la subestació transformadora és conseqüència dels increments elèctrics significatius produïts a la província de Castelló, tant en els àmbits residencial i industrial com les sol·licituds de nous subministraments, junt amb la situació de pròxima saturació existent en les infraestructures d'alimentació actuals, la qual cosa fa necessària la transformació de les actuals instal·lacions a 220 kV a fi d'evitar pèrdues en el subministrament, i al mateix temps aconseguir una millora en la qualitat del servici en esta zona geogràfica.  
Vist que d'acord amb l'article 5 del Reial Decret 1955/2000, d'1 de desembre, que regula les activitats de transport, distribució, comercialització, subministrament i procediments d'autorització d'instal·lacions d'energia elèctrica, les instal·lacions l'autorització de les quals se sol·licita constituïxen instal·lacions de xarxes de transport d'energia elèctrica.  
Vist que d'acord amb el que establix l'article 3.3.c) de la Llei 54/1997, correspon a les comunitats autònomes autoritzar les instal·lacions elèctriques de transport secundari i distribució que no excedisquen de l'àmbit territorial de la comunitat autònoma.  
Vist que el títol VI de la Llei 54/1997, de 27 de novembre, del Sector Elèctric, establix que les autoritzacions d'instal·lacions d'energia elèctrica seran atorgades per l'administració, sense perjuí de les concessions i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Vist que la sol·licitud ha complit els tràmits establits en la Llei 54/1997, de 27 de novembre, del Sector Elèctric i en el Reial Decret 1955/2000, d'1 de desembre, pel qual es regulen les activitats de transport, distribució comercialització i procediments d'autorització d'instal·lacions d'energia elèctrica, així com en el Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat.  
Vist que la Direcció General d'Energia és competent per a la resolució del present expedient, d'acord amb el que disposa l'article 17 del Decret 97/2011, de 26 d'agost, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Indústria i Comerç, en la redacció donada pel Decret 122/2011 de 16 de setembre.  
Esta Direcció General d'Energia, resol:  
  
Primer  
Atorgar a Red Eléctrica de España, SAU, autorització administrativa per a les instal·lacions elèctriques de transport de la nova subestació transformadora de 220/20 kV, denominada ST Rambleta, ubicada al camí la Ratlla s/n, polígon 4, parcel·la 44, en el terme municipal de la Vall d'Uixó, província de Castelló, les característiques principals de la qual són les següents:  
Sistema elèctric de 220 kV:  
Correspon en este sistema la realització dels treballs consistents en el desmuntatge de totes les posicions d'intempèrie de l'actual sistema de 132 kV, així com la construcció d'un nou edifici de cel·les GIS de 220 kV.  
- El sistema és d'instal·lació blindada, tipus interior, amb envoltant metàl·lic i amb aïllament en hexaflorur de sofre (SF6). La configuració és de doble barra amb acoblament transversal i està compost per les següents nou posicions:  
· Dos de transformador, compostes per: un interruptor automàtic; tres seccionadors tripolars, dos de barra i un d'eixida de trafo; tres seccionadors tripolars de posada a terra; tres transformadors d'intensitat; tres transformadors de tensió; dos jocs de barres; caixa per als terminals de cable tipus sec (incloent-hi els terminals de SF6); i a l'eixida d'esta cel·la s'instal·laran a més tres transformadors d'intensitat toroïdals.  
  
· Dos de línia, compostes per: Un interruptor automàtic; tres seccionadors tripolars, dos de barra i un d'eixida de línia; tres seccionadors tripolars de posada a terra; tres transformadors d'intensitat en l'interior de l'envoltant; tres transformadors de tensió; dos jocs de barres; i caixa per als terminals dels cables tipus sec (incloent els terminals de SF6).  
  
· Una d'acoblament de barres, composta per: un interruptor automàtic; dos seccionadors tripolars de barres; dos seccionadors tripolars de posada a terra; tres transformadors d'intensitat de posició d'acoblament; i dos jocs de barres.  
· Una de mesura, composta per: quatre transformadors de tensió; dos seccionadors de posada a terra ràpids; i dos jocs de barres.  
· Espai reservat per a una posició de transformador i dos de línia futures.  
- Instal·lació de tres autovàlvules, per línia, de tensió nominal 220 kV i tres aïlladors de suport per terra per a la connexió dels estesos aeris amb la GIS.  
- Estructura metàl·lica: s'instal·larà en la part interior de l'edifici per als suports dels cables del sistema GIS. En la seua part exterior per al muntatge de transformadors, botelles terminals i les autovàlvules, així com per a les reactàncies, pòrtics d'eixida de la línies de 220 kV.  
- Instal·lació d'un sistema integrat de protecció i control digital i dotat de sistema de telecontrol.   
- Quadros de control i armaris de proteccions, corresponents al sistema de transport.  
- Xarxa de terres: malla de terres inferiors que formen retícules per la plataforma i davall de l'edifici.   
- Obra civil: l'edifici es desenrotlla de la manera següent: dos plantes intercomunicades per a la sala GIS en soterrani i planta primera; sala de control que se situa en la planta primera i en les quals igualment s'ubicaran les futures sales del sistema de 20 kV. El tancament exterior està constituït per panells prefabricats de formigó i la coberta per forjat prefabricat.  
- Pressupost: 3.663.457,23 euros.  
  
Segon  
Aprovar el projecte d'execució per a la nova subestació mencionada en el punt primer de la present resolució, firmat per tècnic competent.  
  
La present resolució queda sotmesa a les condicions següents:  
  
a) L'atorgament es fa sense perjudici de les concessions i autoritzacions que calguen, d'acord amb altres disposicions que resulten aplicables i en especial les relatives a l'ordenació de territori i al medi ambient.  
b) La instal·lació a executar complirà els reglaments aplicables a este tipus d'instal·lacions, i en particular el que establix el Reial Decret 3275/1982, de 12 de novembre, sobre condicions tècniques i garanties de seguretat en centrals elèctriques, subestacions i centres de transformació i les seues instruccions tècniques complementàries. En tot cas, Red Eléctrica de España, SAU, haurà d'observar els preceptes, les mesures i les condicions que s'establisquen en la legislació aplicable a l'activitat de transport d'energia elèctrica.  
c) Les instal·lacions hauran de realitzar-se segons el projecte presentat. En cas que siga necessari introduir modificacions respecte de la documentació presentada, el titular de la present autorització haurà de sol·licitar a esta direcció general la corresponent autorització.  
d) El termini d'execució de l'obra serà de dotze mesos comptat des de l'endemà d'aquell en què s'obtinga la disponibilitat legal, per a procedir a l'ocupació material de tots els terrenys necessaris per a l'execució de les instal·lacions. No obstant això, amb anterioritat a la finalització d'este termini, Red Eléctrica de España, SAU, podrà sol·licitar-ne una ampliació per mitjà de sol·licitud motivada davant d'esta Direcció General d'Energia.   
e) El titular donarà compte de l'acabament de les obres al Servici Territorial d'Energia de Castelló als efectes de la sol·licitud d'autorització d'explotació, a la qual s'adjuntarà un certificat de direcció i final d'obra subscrit per tècnic facultatiu competent, que acreditarà que és conforme als reglaments tècnics en la matèria, d'acord amb el que s'establix en la normativa vigent per als projectes d'instal·lacions elèctriques i igualment respecte a l'autorització administrativa i el projecte d'execució aprovat.  
f) L'administració deixarà sense efecte la present resolució en qualsevol moment en què observe l'incompliment de les condicions imposades en esta.  
  
Tercer  
Declarar, en concret, la utilitat pública de l'establiment de la instal·lació de la subestació elèctrica autoritzada en el punt primer de la present resolució, la qual cosa porta implícita la necessitat d'ocupació dels béns i drets afectats i implica la urgent ocupació d'estos als efectes de l'article 52 de la Llei d'Expropiació Forçosa, que es concreta en una afecció a les finques particulars, incloses en la relació annexa, amb l'abast i els efectes previstos en l'article 56 de la Llei 54/1997, de 27 de novembre, del Sector Elèctric i els articles 157.1, 158, 159, 160 i 162.3 del Reial Decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica.  
  
  
Quart  
Publicar i notificar la present resolució, d'acord amb el que establix l'article 10 del Decret 88/2005, de 29 d'abril, del Consell de la Generalitat, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat, amb l'advertiment que esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de 13 de gener, de modificació de l'anterior, de notificació de la present resolució als titulars desconeguts o amb domicili ignorat o a aquells en què, intentada la notificació, no s'haguera pogut realitzar.  
  
  
  
  
  
  
  
  
  
  
Relació de béns i drets afectats del projecte: ST Rambleta 220/20 kV.  
Terme municipal de la Vall d'Uixó. Província Castelló  
  
  
  
  
 \* \* \* \* \* \* \* \*   
  
Relación de bienes y derechos afectados del proyecto: S.T. Rambleta 220/20 kV.  
Término municipal de La Vall d'Uixó. Provincia Castellón  
  
  
  
Contra la present resolució, que no posa fi a la via administrativa, podrà interposar-se un recurs d'alçada davant de la Secretaria Autonòmica d'Economia, Indústria i Comerç en el termini d'un mes, comptat des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
  
  
València, 30 de gener de 2012.- El director general d'Energia: Antonio Cejalvo Lapeña.